Żewġt Irġiel Arrestati B'Rabta Ma' droga
Bulgaru ta' 36 sena u Mali ta' 24 sena mistennija jitressqu l-qorti wara li lbieraħ filgħaxija, il-Pulizija mill-Iskwadra ta' Kontra d-Droga sabuhom fil-pussess tad-droga f'Paceville. Il-Bulgara nstab fil-pussess ta' sustanza suspettata droga kokaina u ħaxixa tal-kannabis. Ir-raġel mill-Mali nstab fil-pussess ta' diversi pakketti b'sustanza suspettata droga kokaina, f'ċirkostanzi li juru li d-droga ma kinitx għall-użu esklussiv tiegħu. Huwa mistenni jitressaq il-Qorti b'arrest għada u se jiġi mixli bil-pussess aggravat tad-droga kokaina.